### Beslutning

Andrea Thorsen Afdeling med bemærkning, at byrådet i sit møde den 9. oktober 2019 har vedtaget Magistratens indstilling i overensstemmelse med erklæring fra Økonomiudvalget af 2. oktober 2019.

### Resumé

Magistratsafdelingerne har udarbejdet skøn over regnskabet for 2019.

Samlet set vurderes det, at det forventede regnskab ikke medfører væsentlige ændringer i forhold til de seneste forudsætninger for budgettet for 2020 til 2023.

I forhold til oprindeligt budget 2019 er der umiddelbart en forværring på 934 millioner kroner, som dog helt overvejende skyldes tidsforskydninger i forbindelse med anlæg, finansielle tilskud og drift på de decentraliserede områder. Alene tidsforskydningerne på anlæg og finansielle tilskud udgør 628 millioner kroner.

Sociale Forhold og Beskæftigelse har indmeldt forventninger om et underskud i forhold til rammen i størrelsesordenen 162 mio. kr. Da der er indlagt planlagt forbrug af opsparing på 67 mio. kr., er underskuddet 95 mio. kr. i forhold til budgettet. Borg­mesterens Afdelings prognose bekræfter, at der må forventes et meget stort underskud på området.

For de øvrige afdelinger er der på basis af de prognoser, som udarbejdes af Borgmesterens Afdeling, forventninger om noget lavere udgifter på serviceområderne end forventet af magistratsafdelingerne. Denne forventning vil der blive fulgt op på løbende i den resterende del af 2019.

På anlægsområdet forventes der i henhold til magistratsafdelingernes indberetninger samlet set et merforbrug på 158 mio. kr. svarende til bruttoudgifter på 1.614 mio. kr.

Borgmesterens Afdelings prognoser for anlæg peger dog på, at de faktiske udgifter med stor sandsynlighed vil ligge væsentligt under magistratsafdelingernes forventninger. Borgmesterens Afdeling følger løbende udviklingen og udarbejder beslutningsoplæg, hvis der bliver behov for at reagere konkret.

På de ikke-decentraliserede udgiftsområder forventes mindreudgifter til service på 73 mio. kr. bl.a. vedrørende Børn og Unge. På de ikke-decentraliserede overførselsområder forventes mindreudgifter på 14 mio. kr. Der er på nuværende tidspunkt stor usikkerhed omkring efterreguleringen af dette område som følge af den manglende regeringsaftale.

### Indstilling

At 1) Resultatet af det udarbejdede forventede regnskab generelt tages til efterretning.

At 2) Resultatet af det udarbejdede forventede regnskab på de ikke-decentraliserede områder tages til efterretning.

At 3)  Det tages til efterretning, at Borgmesterens Afdelings prognose peger på væsentligt lavere anlægsudgifter i 2019 end magistratsafdelingernes indberetninger af forventede anlægsudgifter udviser.

At 4)  Redegørelsen vedrørende investeringsmodeller tages til efterretning jf. afsnit 7.2.

### Sagens forløb

02-09-2019 Magistraten

Fremsendes til [adresse] med bemærkning, at Magistraten i mødet den 2. september 2019 anbefaler, at byrådet tiltræder Borgmesterens Afdelings indstilling af 29. august 2019.

Magistraten får ved en kommende lejlighed en orientering om Letbanens økonomi. Udfordringerne ved budgetoverholdelse på det specialiserede socialområde drøftet.

 11-09-2019 [adresse]
Fremsendes til Økonomiudvalget til behandling i henhold til beslutning i byrådets møde den 11. september 2019.
 02-10-2019 Økonomiudvalget

Sussanne Olesen, Alma Gregersen, Mads Mogensen, Kenn Lund, Zenia Toft og Susanne Frederiksen kunne tiltræde indstillingen i overensstemmelse med Magistratens anbefaling.

Karoline Mogensen tog forbehold.

 09-10-2019 [adresse]
Andrea Thorsen Afdeling med bemærkning, at byrådet i sit møde den 9. oktober 2019 har vedtaget Magistratens indstilling i overensstemmelse med erklæring fra Økonomiudvalget af 2. oktober 2019.